cyanic-selkie/wikianc huggingface dataset:
Bolvikelva
Bolvikelva er ei elv i Herrevassdraget i Skien og Bamble kommuner i Telemark. Den starter fra Kilevann og renner først mot øst før den snur mot sørøst og passerer gjennom Siljantjern (32 moh.). Snaue to kilometer etter utløpet fra Siljantjern møter den Gyteelva, og sammen danner de Herreelva som har sitt utløp til havet ved Herre.
Trallfa
Historie
Nils Underhaug startet i 1941 bedriften Trallefabrikken for produksjon av traller, vogner og trillebårer. Bedriften ble etterhvert Nordens største produsent av ikke-motorisert transportutstyr. I 1964 startet Trallfa utviklinga av verdens første industrirobot for å kunne sprøytelakkere trillebårene uten at mennesker var i direkte kontakt med denne helsefarlige operasjonen. Sentral i utviklinga av roboten var Ole Molaug.
Xofigo
For prostatakreft med spredning til skjelett er Xofigo godkjent i USA, er under godkjenning i Europa, mens den for brystkreft er i 2. fase. Legemiddelet har basis i forskning utført på Radiumhospitalet og Kjemisk institutt ved Universitetet i Oslo, og ble utviklet av selskapet Algeta, som nå er kjøpt opp av legemiddelselskapet Bayer. Produksjon og distribusjon av Alpharadin til kliniske studier har blitt gjennomført av Institutt for energiteknikk på Kjeller, og her ble også den første kommersielle produksjonslinjen for Xofigo innviet i 2013.
Verulamium
Den romerske bosetningen fikk status som municipium, en slags bystatus, i ca. 50. Den vokste jevnt og trutt, med unntak av et tilbakeslag i 61 da den ble angrepet av Boudiccas styrker. Rundt 200 dekket den et areal på 0,5 km², omgitt av en dyp vollgrav og en mur. Den hadde et forum, en basilika og et teater. Store deler av byen ble ødelagt av brann i 155 og igjen ca. 250. Gjenoppbyggingen ble hovedsakelig gjort i stein i stedet for tre.
Bard (Tolkien)
Utdypende handling
Etter Thorins død under slaget, blir Dain Jernfot utnevnt til ny konge under fjellet. Dain bytter «Arkenstein» fra Bard, mot en fjortende del av skatten fra Ensomfjellet, som brukes til å bygge opp igjen Dal. I løpet av de neste tre årene gjenoppbygger Bard byen Dal, og blir byens neste leder. Byen begynner snart å blomstre igjen. Bards regjeringstid varte deretter i 33 år. Bard blir etterfulgt av sønnen Bain i 2977, og videre av barnebarnet Brand i år 3007.
Carlo Buonaparte
Opprørskjempe, så alliert med franskmennene
Han deltok på Pasquale Paolis side i Korsikas store opprør mot Genova. Det brøt ut etter at genoveserne solgte øya til Frankrike den 15. mai 1768. Da Paoli innledet kampen sluttet Buonaparte seg til den, og dro med seg sin svangre hustru og sin nyfødte sønn Giuseppe opp i fjellene. Som capitano for et kompani partisaner klarte Buonaparte å ta over 500 fanger ved et angrep på Borgo, og fremtvang en våpenhvile fra den franske øverstkommanderende Chauvelin. Den holdt til inn i vinteren.
Buonaparte sluttet seg så til franskmennene, og ble siden en støttespiller for det franske partiet på Korsika.
I 1778 ble han deputert for den korsikanske adel i Versailles og 1781 medlem av Korsikas adelsråd.
DIPS
DIPS (Distribuert Informasjons- og Pasientdatasystem i Sykehus) er en programvare og et norsk aksjeselskap som er eid av Awilhelmsen, Diakonhjemmet Sykehus og de ansatte. DIPS har nærmere 400 medarbeidere med hovedkontor i Bodø, avdelingskontorer i Oslo, Bergen, Straume, Trondheim og Tromsø.
Claude Lorrain
Claude Lorrain (egentlig Claude Gellée) (født omkring 1600 i Chamagne, Lorraine, død 23. november 1682 i Roma) var en fransk maler, hovedsakelig virksom i Roma. Han er kjent for sine mange landskapsmalerier.
Storhetstid
Antikkens myter fikk et nytt virkelighetspreg i Lorrains malerier. Hans fornemste innsats lå i behandlingen av lys som utgår fra horisonten og strømmer mot betrakteren. Han unngikk vanligvis det sterke solskinnet midt på dagen med dets dramatiske kontraster mellom lys og skygge og foretrakk morgenens og den tidlige kveldens mer jevnt spredte glød. Ingenting knytter Lorrain nærmere til samtidens malere enn nettopp denne store interessen for lys, som han delte med kunstnere så ulikeartede som Caravaggio, Bernini, Rembrandt, Vermeer og Velázquez.
Fortøyning
Normalt fortøyer man ved en kai i havneområder, men det finnes også anlegg til sjøs, for eksempel til fortøyning av tankskip i forbindelse med oljeterminaler og forsyningsskip til oljeplattformer. Skipet ligger da festet til en flytebøye, som gjerne er utstyrt med fyllerør for lasting eller lossing av olje.
Vitalisme
Vitalismen er en anti-reduksjonistisk tankeretning og blir ofte sett på som pseudovitenskap ettersom det er en teori som vanskelig, om ikke umulig, kan falsifiseres.
Pjotr Svidler
Pjotr Veniaminovitsj Svidler (russisk: Пётр Вениаминович Свидлер), mer kjent som Peter Svidler, født 17. juni 1976 i Leningrad, er en russisk sjakkspiller.
Sarpsborg Sharks
Klubben har også en sterk junioravdeling som forsyner elitesatsingen med talenter. Klubben har kvalifisert seg flere ganger for norgesmesterskapet for junior herrer, junior damer og gutter-16.
Du store verden
Du store verden er et kunnskapsspill fra norske Sandvik AS som kom ut høsten 2007. Spillet er for barn, men har en egen versjon for voksne.
Parol
En parol er tradisjonelt laget av bambus og papir, men ofte er plast det foretrukne materiale. Det finnes også svært utførlige laget av capizskjell.
Garver
Utseende
En meget stor (20–45 mm) og kraftig, mørkbrun trebukk. Det er andre arter som blir like lange, men ingen andre er så kraftige, slik at den bør regnes som Norges største trebukk. Antennene er svært kraftige, sagtakkede, særlig hos hannen. De er litt kortere enn halve kroppen hos hunnen, litt lengre enn halve kroppen hos hannen. De store kjevene (mandiblene) er tydelig synlige ovenfra. Hodet er kort og bredt. Pronotum er minst dobbelt så bredt som langt, ytterkanten har tre kraftige pigger. Dekkvingene har markerte skuldre, er ganske hvelvede med en læraktig overflate og én, ofte utydelig, lengdelist omtrent midt på hver vinge. Beina er middels lange og svært kraftige.
Morten Harket
Musikkarriere
Som soloartist har han gitt ut seks musikkalbum. Han ble kåret til «Årets spellemann» og mottok fire priser for albumet Wild Seed og singlen "A Kind of Christmas Card" under Spellemannprisen 1995. De øvrige klassene han vant var årets mannlige artist, årets album og årets låt, sistnevnte sammen med tekstforfatter Håvard Rem. I tillegg har han vunnet syv Spellemannpriser med a-ha.
Diskografi
a-ha
Bistensee
Bistensee (dansk: Bistensø) er en innsjø i Schleswig-Holstein i Tyskland. Den har et areal på 1,45 km² og ligger 12 meter over havet. Sjøen har utløp mot vest gjennom elva Sorge. Like øst for Bistensee ligger den større innsjøen Wittensee.
Kaizers Orchestra
Historie
I 2003 kom bandets andre album, Evig Pint som gikk rett inn på førsteplass på VG-lista. For videoen til singelen Evig Pint fikk bandet prisen Årets musikkvideo under Spellemannprisen 2003. I 2004 fikk bandet kontrakt med Universal Records, noe som også medførte økt internasjonal oppmerksomhet, og i 2005 ble albumet Maestro lansert. Det ble en kommersiell suksess over hele Europa og høstet også mange gode kritikker. På europaturneen i forbindelse med utgivelsen benyttet Kaizers Orchestra kanadiske Geoff Berner som oppvarmer.
Gloucester bispedømme
Bispedømmet ble opprettet i 1541, under reformasjonen, ved at det ble utskilt fra Hereford og Worcester. I 1542 ble Bristol bispedømme utskilt fra Gloucester. De to ble slått sammen i 1837 som Gloucester og Bristol bispedømme, men i 1897 ble de igjen delt.
Paderborner Land
Paderborner Land er en region i den tyske delstaten Nordrhein-Westfalen som i historisk sammenheng brukes synonymt med den ideelle regionen Hochstift Paderborn og også fyrstedømmet Paderborn. Den omfattet det geografiske området til dagens Kreis Paderborn og det meste av Kreises Höxter. I sin opprinnelige mening er det antatt at navnet Paderborner Land ble brukt om bispedømmet Paderborn. Det regionale tidsskriftet for lokalkunnskap i Paderborn, Büren, Höxter og Warburg bruker navnet i tittelen Die Warte – für das Paderborner Land.
Norgesmøllene
Norgesmøllene AS er et norskeid selskap hvis første røtter i 1866 stammer fra en forpaktningskontrakt for en mølle på Ila mellom handelsagent Johannes Christian Piene og Trondhjem kommune, samtidig som Hæggernæs Dampmølle i Bergen ble etablert av Aug. C. Mohr & Søn.
Josef von Sternberg
Josef von Sternberg (Jonas Sternberg) (født 29. mai 1894 i Wien, død 22. desember 1969 i Hollywood) var en østerriksk-tysk-amerikansk filmregissør. Han har fått en stjerne på Hollywood Walk of Fame.
DS «Stord»
Ombygging
Ved ombyggingene som ble gjort på HSD-flåten fra 1924 og senere, kom «Stord» sist i rekken, i 1931. Men så ble arbeidet desto mer omfattende. Utenom at brønnen ble bygd igjen, ble «Stord» forlenget med 3,3 meter midtskips, mellom lasterommet fremme og kjelerommet. Med dette ble også midtskipsoverbygget større, og «Stord» fikk nå en tonnasje på 465 BRT.
Motorskip
Fra 1950 og fram til 1959 gikk «Stord» i nattruten mellom Bergen og Odda. I 1955 ble båten utstyrt med radar. Etter at «Kvinnherad» ble solgt i 1957, måtte «Stord» også gjøre tjeneste som vikar for M/S «Sunnhordland» i Sunnhordland Snøggrute, der «Stord» selv hadde vært pioneren.
Ved levering av M/S «Hardangerfjord» i 1959, gikk «Stord» over til å bli reserveskip for selskapet. Fram til 1969 kom «Stord» til å gjøre tjeneste i hele ruteområdet til HSD når andre båter var til oppussing. De trange lasterommene, og den etter måten gammaldagse måten å losse og laste på, førte til store forsinkelser i rutene, som var tilpasset nyere båter.
Veteranbåt
I mai 1987 kunne DS «Stord I», som båten nå het, igjen gå for egen dampmaskin. Men 20. mai samme år ble båten totalt ødelagt av brann. Men laget vedtok å bygge båten opp igjen, og i august 2005 kunne DS «Stord I» igjen gå for egen dampmaskin etter et omfattende gjenoppbyggingsarbeid. I 2006 ble båten overført til en stiftelse, Stiftelsen D/S Stord I.
Skorpioner
Selvlysende skorpioner
Alle skorpioner er nattaktive, og gjemmer seg om dagen, gjerne under steiner. Da skorpioner er nattaktive, er dette tidspunktet å lete etter dem. I lyset fra en UV-lampe vil skorpioner lyse opp, dette er måten forskere leter etter disse dyrene. '''Folk flest frarådes på egen hånd å gå ut og lete etter skorpioner i det fri. Selv etter at skorpionen har lagt igjen sitt gamle skall, vil dette lyse opp under en UV-lampe, men skorpionen selv vil ikke ha denne egenskapen før det nye skallet er ferdig herdet.
Klemens XI
Pave Klemens XI (født 23. juli 1649 i Urbino i Kirkestaten, død 19. mars 1721 i Roma), opprinnelig Giovanni Francesco Albani, var pave fra 1700 til 1721. Han er best kjent for den pavelige bullen Unigenitus som gikk ut mot viktige sider av den kirkelige situasjon i Frankrike, og for sin inngripen i ritestriden i Kina der han forbød de fleste av de omstridte akkomodasjoner til kinesiske skikker som jesuittene hadde fått igjennom.
Pave
Han ble den 23. november 1700 valgt til pave og tok navnet Klemens XI.
Gutu holdeplass
Gutu stasjon er en jernbanestasjon på Østfoldbanen (østre linje). Gutu stasjon ligger i Eidsberg, i Indre Østfold kommune. Stasjonen ble åpnet i 1928, men er ikke lenger i bruk til passasjertransport. Fra Gutu stasjon til Oslo S er det 70,740 km.
Partisjon (informasjonsteknologi)
DOS | Windows
I tradisjonelle maskinoppsett må disse partisjonene være mindre enn størrelsen på harddisken, men RAID forandrer og utvider dette.
RAID
RAID er en måte å kombinere forskjellige datalagre av samme størrelse, og lese og skrive simultant til disse.'' Slik som med LVM, kan et RAID-område inneholde et hvilket som helst filsystem.
ZFS
ZFS inneholder lignende funksjoner som LVM, men sørger også for forskjellig RAID funksjonalitet via programvare, slik som RAID-0, RAID-1, RAID-5, m.m.
Makowiec
Eksterne lenker
Kalács (sütemény)
Ykkönen
Ykkönen er det nest høyeste nivået i finsk herrefotball (etter Veikkausliiga). Yksi betyr en på finsk, slik at Ykkönen kan oversettes til 1. divisjon. Ligaen består av tolv klubber der vinneren rykker opp til Veikkausliiga, nummer to spiller opprykkskvalifisering og de to nederste rykker ned til Kakkonen.
Ligaen spilles fra 2020 i sluttspillsvariant der topp 6 og bunn 6 spiller internt seriespill etter endt grunnserie.
Thomas à Kempis
Thomas à Kempis (norsk: Thomas fra Kempen, opprinnelig Thomas Hemerken, født ca. 1380 i Kempen, død 25. juli 1471 i Zwolle) var en tysk augustinermunk som levde i klosteret ved Zwolle. Han stod blant annet bak De Imitatione Christi («Om Kristi etterfølgelse») i 1418, en veiledning i åndelig inderlighet.
Bakgrunn
Da han forlot skolen, dro han til nabobyen Zwolle for å besøke sin bror som var prior i Bergklosteret på St. Agnietenberg. Dette samfunnet var en del av Augustinerkorherrene, grunnlagt av Grootes disipler. Thomas ble en del av Bergklosteret på St. Agnietenberg i 1406. Han ble ikke ordinert som prest før nesten et tiår senere, men var en produktiv kopist og skribent.
Prest
Klosteret ble en tid forstyrret fordi pavens avviste valget av Rudolf van Diepholt som biskop i Utrecht. Utover dette levde Thomas et rolig liv hvor han brukte sin tid til andaktsøvelser, komponering og kopiering. Han kopierte Bibelen fire ganger, og en av avskriftene er bevart i Darmstadt i fem bind.
Erik og Kriss
Tekster
Helt siden duoen spilte inn låten «Bærumsgrammatikk», som er en selvironisk, humoristisk og nærmest satirisk fortolkning av tilstandene i Bærum, har de ved gjentatte anledninger brukt temaet i sine låter. Hjemstedet fremstilles som overdrevet majestetisk, velstående og hovmodig, i et forsøk på å eliminere det de selv mener til en viss grad er myter om Bærum. Både i den plateaktuelle låten «Oppblåst på livstid», samt i nettsuksessen «Putt diamanter opp», som er en coverlåt av Lil' Kims original «Lighters up», skaper de en overdrevet og nær sagt pompøs fremstilling av Bærum og sin egen oppvekst. På platen Verden vil bedras gikk duoen derimot bort fra dette utpregede fokuset på Bærum og folks tanker og meninger om stedet.
Hermann Delius
Hermann Delius (født 17. juni 1819 i Bielefeld, død 26. desember 1894 i Bielefeld) var en tysk grossist og næringsdrivende innenfor tekstilbransjen i provinsen Westfalen i kongeriket Preussen. I 1854 grunnla han spinneriet i Ravensberg, som var det største lintøyspinneriet i hele Europa.
Erik og Kriss
Andre aktiviteter
Høsten 2008 medvirket duoen i TVNorges TV-satsing Grease som programledere med Henriette Lien. Programmet ble basert på filmen med samme navn, og var en talentjakt bestående av en rekke opptaks- og elimineringsrunder for å finne to personer til rollene som Sandy og Danny, som kulminerte i en musikal i Oslo Spektrum. Erik og Kriss fungerte som utegående reportere og var tett på programdeltakerne med intervjuer og andre innslag.
Panettone
Panettone (panetùn på lombardisk dialekt) er en italiensk kakespesialitet som foræres til jul. Den stammer fra Milano.
Worcester bispedømme (England)
Det har sogn i Worcestershire med Dudley, og det nordlige Gloucestershire og i distriktene Wolverhampton og Sandwell i West Midlands. Ved opprettelsen var også det sørlige og vestlige Warwickshire underlagt Worcester. I 1837 ble et område i Lichfield og Coventry bispedømme overført til Worvester. Et område i det nordlige Warwickshire ble i 1905 utskilt som Birmingham bispedømme, og i 1918 ble resten av grevskapet utskilt som Coventry bispedømme.
Utilgjengelighetspol
Utilgjengelighetspolen til havs
Utilgjengelighetspolen til havs er det punktet i havet som ligger lengst unna land. Dette ligger i det sørlige Stillehavet, 2688 kilometer fra nærmeste land: Ducie Island i Pitcairnøyene i nord, Motu Nui ved Påskeøya i nordøst og Maher Island nær Siple Island utenfor Marie Byrd Land i Antarktis i sør. Chatham Island ligger lenger vest og sølige Chile ligger i øst. Punktet kalles også «Point Nemo», navngitt etter Jules Vernes kaptein Nemo.
MS «Granvin»
Lokalrutefart i Hardanger
MS «Granvin» ble levert fra AS Mjellem og Karlsen i Bergen til Hardanger Sunnhordlandske Dampskipselskap (HSD) sommeren 1931. Den var byggenummer 63 ved verftet. «Granvin» ble brukt til lokalrutefart i Hardanger og fraktet både passasjerer, gods og biler. Om sommeren 1931 til 1934 gikk den også turistruten mellom Norheimsund–Eidfjord–Ulvik. I 1935 ble turistruten overtatt av MS «Eidfjord».
Natt til 25. april 1940 fraktet MS «Granvin» og «Eidfjord» norske soldater fra Kinsarvik til Granvin, da fem tyske motortorpedobåter angrep de de norske styrkene i Ulvik. «Eidfjord» ble tatt som tysk krigsbytte, mens MS «Granvin» rakk å komme seg ut før selve angrepet. Under krigen fortsatte den i rutefart.
Veteranskip
Den 28. juni 2005 grunnstøtte MS «Granvin» i Raunefjorden, ikke langt fra Sletten kai. Båten var på vei fra Stord til Bergen med mannskap på fire og ingen passasjerer. Ingen ble skadd, og MS «Granvin» fikk et mindre opphold på verft for å utbedre skadene. Den 25. august 2015 gikk MS «Granvin» på grunn i Nordhordland. En passasjer fikk mindre skader.
Veselin Topalov
Topalov lærte å spille sjakk av sin far da han var åtte år gammel. I 1989 vant han VM for ungdom under 14 år i Aguadilja i Puerto Rico. Han ble stormester i sjakk i 1992.
Topalov har negativ score mot Kasparov, men har slått ham ved noen anledninger. Blant annet i det siste partiet Kasparov spilte før han la opp etter Linares-turneringen 2005, og i det følgende oppgjøret fra sjakkolympiaden 1994, da Topalov bare var 19 år gammel:
1.e4 c5 2.Nf3 d6 3.d4 cxd4 4.Nxd4 Nf6 5.Nc3 a6 6.Be3 e6 7.g4 h6 8.f4 Nc6 9.Be2 e5 10.Nf5 g6 11.Ng3 exf4 12.Bxf4 Be6 13.Rf1 Rc8 14.h3 Qb6 15.Qd2 Bg7 16.Bxd6 Nxg4 17.Bxg4 Qxb2 18.e5 Nxe5 19.Rb1 Qxc3 20.Qxc3 Rxc3 21.Bxe6 fxe6 22.Rxb7 Nc4 23.Bb4 Re3+ 24.Ne2 Be5 25.Rff7 Rxh3 26.Nd4 Re3+ 27.Kf1 Re4 28.Rfe7+ Kd8 29.Nc6+ 1-0
Fylkesvei 710
Fylkesvei 710 (Fv710) går mellom Krinsvatnet i Indre Fosen og Råbygda i Orkland. Veien (unntatt fergestrekningen) var 91,2 km lang før 2. oktober 2015.
Den tar av fra europavei 39 i Orkland og følger vestsiden av Orkdalsfjorden og Trondheimsfjorden til Valset. Derfra går det ferge til Brekstad i Ørland hvor veien går videre forbi Opphaug og Botngård til den møter fylkesvei 715 ved Krinsvatnet i Indre Fosen.
Hanna Schygulla
Karriere
Hanna Schygulla er datter av Joseph Schygulla og Antonie Mzyk. Hun kom med moren i 1945 som flyktning fra Schlesien til München. Faren kom tilbake fra krigsfangenskap i 1948. Hun gikk på Luisengymnasium i München og bodde deretter et år i Paris som au pair. Fra 1964 studerte hun germanistikk og romanistikk, og tok samtidig undervisning i skuespill i München.
Fylkesvei 710
Historikk
Før 1. januar 2010 var veien riksvei, etter at regionsreformen trådte i kraft har den status som fylkesvei.
Hanna Schygulla
Karriere
Schygulla ble i 2010 utnevnt til medlem av Den bayerske fortjenstorden.
Fylkesvei 710
Planer
Det foreslås en tunnel under Trondheimsfjorden og Stjørnfjorden ved Agdenes. Den må være 500-600 meter dyp (verdensrekord). Alternativt foreslås en flytebru på 5 km.
Arveavgift
Historikk
Fra 1. januar 2014 påløper det ikke lenger arveavgift for gaver som er gitt etter den datoen, samt for arv etter personer som døde i 2014 eller senere. Det beregnes fremdeles arveavgift for arv fra personer som døde i 2013 eller tidligere, selv om arven ikke utbetales i 2014 eller senere.
Danmark
Boafgiften er kjennetegnet ved at skatten beregnes samlet for hele arven som avdøde etterlater seg, og skatten betales av boet før arven fordeles mellom arvingene. Boafgiften beregnes som en proporsjonal skatt på 15 % av den samlede arvebeholdningen over et bunnfradrag. Arv til andre enn de nærmest beslektede arvingene pålegges en tilleggsskatt på 25 % av den arv de mottar. Arv til ektefeller, allmennyttig institusjon eller staten er fritatt for boafgift. Gaveafgiften beregnes som en proporsjonal skatt på 15 % av gaven over et bunnfradrag for nære slektninger og 36,25 % av gaven over et bunnfradrag for fjerne slektninger. For alle andre skal det betales alminnelig inntektsskatt av gaver.
Filicudi
Historie
Det moderne navnet Filicudi er en forvrenging av det antikke greske navnet på øyen, som var Phoenicusa (Fønikerøyen). Sammen med resten av De eoliske øyene har vært bosatt siden steinalderen, rundt 3000 år f.Kr. Øyen ble bosett av nye folkegrupper i bronsealderen. Øyen stod folketom i mange hundreår fram til grekerne flyttet hit. Romere og østromere har også satt sine spor på øyen.
The Phoney War
Bakgrunn
Både Storbritannia og Frankrike var åpne for å hjelpe Finland, ikke minst fordi en slik ekspedisjon kunne brukes for å få kontroll over viktige svenske malmfelt i Kiruna. Før de allierte klarte å få etablert en ekspedisjonsstyrke måtte Finland kapitulere den 13. mars. Den 9. april slo Tyskland uventet til mot Danmark og Norge med operasjon Weserübung; og de allierte lovte Norge hjelp. Nordmennenes motstand og britisk og fransk assistanse gikk dårlig, og den dårlige utviklingen tvang den britiske statsminister Neville Chamberlain til å gå av den 10. mai 1940. Ny statsminister ble Winston Churchill; samme dag angrep tyske styrker Benelux-landene og den «merkelige krigen» ble avløst av tyskernes «Blitzkrieg».
Krigen på havet
I begynnelsen av krigen brukte tyskerne også overflateskip mot handelsfartøy, et av dem var krysseren «Admiral Graf Spee» som i perioden september-desember 1939 senket 9 allierte handelsskip. I desember ble «Admiral Graf Spee» funnet av den britiske marinen, og etter en kort trefning valgte skipets kaptein å senke skipet den 17. desember 1939. Hjelpeskipet «Altmark» unnslapp imidlertid med over 300 allierte krigsfanger, men ble senere oppbrakt av den britiske marinen i Jøssingfjorden i operasjonen som ble kjent som Altmark-saken.
Aeolis
Historie
Attalos III, den siste kongen av Pergamum, lot Roma få Aeolis i arv i 133 f.Kr.. Kort tid etter ble det gjort til en del av den romerske provinsen Asia. Ved delingen av Romerriket i 395 e.Kr., ble Aeolis gitt til Østromerriket og forble under bysantinsk styre fram til muslimene okkuperte området og er i dag en del av Tyrkia.
John Hooper
John Hooper (født 1495, død 9. februar 1555) var biskop av Gloucester og Worcester. Han ble henrettet under Maria I av England, og regnes som en av den radikale protestantismens martyrer.
Karriere
Hooper ble Dudleys kapellan, og etter å ha holdt en serie prekener for kongen under fasten ble han utnevnt til biskop av Gloucester. Dette skulle utløse gevantkontroversen, en strid som splittet engelske protestanter og varte langt inn i Elizabeth Is regjeringstid. I sine prekener for kongen og i andre sammenhenger hadde Hooper talt mot bruken av liturgiske klær og mot en ed som inneholdt en referanse til helgnene, og han nektet å la seg ordinere under de gjeldende rubrikkene. Thomas Cranmer, Nicholas Ridley, Martin Bucer og andre oppfordret ham til å innrette seg. Det kongelige råd satte ham i husarrest, og etterhvert ble han plassert i Fleet fengsel. Først etter noen uker der gikk han med på å la seg bispevie etter de foreskrevne ritualer, noe som skjedde 8. mars 1551.
Australian Security Intelligence Organisation
Australian Security Intelligence Organisation (ASIO) er Australias sikkerhetstjeneste, med ansvar for å beskytte landet og dets innbyggere mot spionasje, sabotasje (spesielt viktig infrastruktur), politisk motivert vold og terrorisme. ASIO er en sivil etat og tjenestemennene har ikke myndighet til å foreta arrestasjoner eller bære våpen. ASIO-operasjoner som krever politimakt utføres i samarbeid med det føderale politiet eller politiet i delstatene.
Mosh
Å delta i en moshpit, det vil si fellesdansen eller området foran scenen der herjinga foregår, kan være farlig. Det er dokumentert ni dødsfall i forbindelse med moshpit mellom 1994 og 2006.
Ilkhanatet
Ilkhanatet eller Il-khanatet var en av de fire inndelingene innen mongolimperiet. Sentrum lå i landet Persia og inkluderte dagens Irak, Iran, Afghanistan og Aserbajdsjan. Det var opprinnelig basert på Djengis Khans kampanjer i Khwarezmid-imperiet i 1219–24 og den fortsatte ekspansjonen av mongolenes tilstedeværelse under kommandoen til Chormagan, Baiju og Eljigidei.
Ingebrigt Steen Jensen
Steen Jensen er utdannet ved Universitetet i Oslo 1975–1978, med mellomfag i engelsk, grunnfag i nordisk og et halvt grunnfag i statsvitenskap.
Super Bowl XXVII
Bills nådde sitt tredje strake Super Bowl etter å ha avsluttet seriespillet 11–5, men gikk inn i sluttspillet som et wildcard etter å ha tapt tiebreakerne. Cowboys nådde sitt sjette Super Bowl etter å ha avsluttet seriespillet 13–3. Det var den første gangen de to lagene hadde møttes siden.
Dallas Cowboys' oppstandelse
Det positive med Cowboys sesongresultat på 3–13 i 1988 var at laget var verst i ligaen, og dermed fikk første pick i NFL Draft i 1989. Jones og Johnson valgte UCLA quarterback Troy Aikman, som eventuelt skulle bli valgt til Pro Bowl seks ganger i løpet av sin karriere. Jones og Johnson begynte umiddelbart å endre på lagets dybdekart for å finne spillere med nok talent til å bygge et vinnerlag. Linebacker Ken Norton Jr., en av få som fremdeles var med laget etter Landrys siste tapende sesong, sa senere at han ofte kunne gå inn i en huddle og møte nye lagkamerater for første gang.
Sluttspill
Bills slo først Houston Oilers 41–38 på overtid, etter å ha ligget under med 32 poeng i det som senere skulle bli kjent som «The Comeback». Uten både Kelly og Bennett så alt ut til å gå skeis for Bills i første halvdel. Angrepet klarte kun å score ett field goal, og forsvaret spilte enda verre mens Oilers' quarterback Warren Moon sanket 222 pasningsyards of 4 touchdowns, og Houston tok en 28–3 ledelse før halftime. Situasjonen så bare ut til å forverres i andre halvdel da Thomas ble slått ut av kampen med en hofteskade, mens reservequarterback Frank Reichs første pasning i andre halvdel ble intercepted av Bubba McDowell og returnert 58 yards for en touchdown, som økte ledelsen til 35–3. Bills stormet plutselig tilbake med fem strake touchdowns. Først scoret Kenneth Davis en touchdown på et 1-yard løp. Deretter sikret Buffalo et onside kick og scoret igjen umiddelbart på en 36-yard touchdownpasning fra Reich til Don Beebe. Reich kastet så touchdownpasninger på 26 og 18 ards til Andre Reed. I fjerde kvarter traff Reich Reed med en 17-yard touchdownpasning som gav Bills en 38–35 ledelse. Oilers sparket et field goal sent i kampen som førte til overtid, men Nate Odomes' interception på ekstratid gjorde det mulig for kicker Steve Christie å sikre en seier med et field goal og sikre den største comebackseieren i NFLs historie.
Merknader før kampen
Dette ble det siste av fem Super Bowls som ble spilt i Rose Bowl i Pasadena. To andre Super Bowls ble spilt i Los Angeles Memorial Coliseum, ikke langt fra Rose Bowl. Dette var siste gang et Super Bowl ble arrangert i et stadion som ikke tilhørte byens NFL-lag, Dette var det syvende og siste Super Bowl arrangert i Los Angeles-området, som er delt flest Super Bowls i en by sammen med New Orleans. Los Angeles skulle ikke få et nytt Super Bowl på over to tiår, da byen ikke hadde et lag i NFL mellom 1995 og 2015 og det å ha et lag i et marked eller en region var et de jure krav for å kunne søke om å arrangere kampen. Los Angeles skal arrangere Super Bowl LVI i 2022, men det blir da i nye SoFi Stadium og ikke i Rose Bowl; siden 1990-tallet har ligaen foredratt å tildele Super Bowl til helt nye eller nylig renoverte stadioner.
Norges beste fighter
Om programmet
VG Nett sendte noen pre-episoder før seriestart, med introduksjon av deltakerne.
Adomnán
Liv
Adomnán var en etterkommer av Colmán mac Sétna, en fetter av sankt Columba, og en stamfar, via sin sønn Ainmire, til kongene av Cenél Conaill. Han var selv sønn av Rónán mac Tinne med Ronat, en kvinne fra den nordlige grenen av Uí Néill-slekten kjent som Cenél nÉnda. Adomnáns fødested er ikke kjent, men det er antatt at han ble født i det samme området til hans ætt, Cenél Conaill, som lå i dagens grevskap Donegal. Noen av anekdotene om Adomnáns barndom synes å bekrefte at han vokste opp i dette området.
Arv og ettermæle
I hans hjemlige Donegal har helgenen gitt navnet sitt til flere institusjoner og bygninger, blant annet:
Hetti, Netti og Letti
Opptreden
De opptrådte for første gang i en historie av Carl Barks i 1953, og kom til Norge i Donald Duck & Co nr. 6/1954. I denne historien hadde de imidlertid ikke navn. I Donald Duck & Co nr. 45/1961 kom de tilbake, men het da Hetty, Letty og Netty.
Hekataios av Miletos
Verker
Den andre kjente verket av Hekataios var Genealogiai, en rasjonell, systematisert redegjørelse av grekernes tradisjoner og myter, og var et brudd med den episke mytetradisjonen. Dette verket er bevart i kun noen få tekstfragmenter, akkurat nok til vise hva som har gått tapt.
Skeptisisme
Herodotos (II, 143) forteller om et besøk som Hekataios gjorde til et egyptisk tempel ved Teben. Prestene viste Hekataios en rekke av statuer i tempelets indre helligdom, hver av dem etter sigende satt opp av ypperstepresten for hver generasjon. Hekataios, sier Herodotos, hadde sett det samme skue, etter å ha nevnt at han hadde sporet sin egen avstamming gjennom seksten generasjoner og ned til en gud. Egypterne sammenlignet hans genealogi med deres egen slik den var nedtegnet av statuene; siden generasjonene av deres yppersteprester hadde nummerert trehundre og førtifem, alle dødelige menn, nektet de å tro Hekataios' påstand om nedstamming fra en gud. Historikeren James Shotwell har ment at dette møtet med Egypts oldtid hadde en avgjørende innflytelse på Hekataios' skeptisisme: han innså at den muntlige historie ikke var til å stole på.
Geraldton (Vest-Australia)
Nærliggende
Nord for Geraldton ligger byen Northampton og den selverklærte mikrostaten Hutt River Province.
Lili Marleen
Etterkrigstiden
Selv om sangen synges fra en soldats synsvinkel, fremføres den hovedsakelig av kvinnelige sangere. Det finnes også en norsk versjon av «Lili Marleen», skrevet av Toril Nordvik til albumet Frem fra Glemselen kap.14 med Rita Engebretsen.
Odd
Odd er et norrønt mannsnavn. Betydningen er spiss, pilspiss eller spydspiss. Men det kan også ha samme opphav som Aud og Otto: 'rikdom'. Navnedag for Odd er 15. april. . Det er brukt som ledd i mange norrøne guttenavn, f.eks Oddvar Oddvin Oddbjørn, Torodd
Parque Juárez
Parque Juárez ble innvia i 1892 og oppkalt etter president Benito Juárez. I sentrum av parken er det en rekke Araucaria-trær, som ble gitt som gave til president Porfirio Díaz fra Chiles ambassadør før Parque Juárez sto ferdig.
Mette Lange-Nielsen
Mette Lange-Nielsen (født 30. april 1929, død 29. mai 1981) var en norsk skuespiller. Hun var gift med Per Lillo-Stenberg og mor til Lars Lillo-Stenberg. Hun hadde flere filmroller. Lars Lillo-Stenbergs sang «Mor» fra 1997 handler om tapet av moren, coverne på deLillos-platene inneholder vanligvis bilder som er tatt av henne.
Organizzazione Gladio
Organizzazione Gladio ble opprettet mellom 1953 og 1958 av Italias forsvarsminister Paolo Emilio Taviani, og under hans ledelse.
Córdoba (provins i Argentina)
Provinshovedstaden heter Córdoba.
Borgerkrigen i Sudan
Borgerkrigen i Sudan kan ha to betydninger:
Miljøflyktning
Klimaendringer som underliggende årsak til flukt
Klimaendringer vil sannsynligvis føre til en økning av antallet og omfanget av naturkatastrofer. Økende ekstremvær som stormer og oversvømmelser, samt økt vannmangel. Antallet rapporterte naturkatastrofer per år har allerede fordoblet seg fra 200 til 400 i løpet av de siste tyve årene. I 2008 måtte 20 millioner mennesker flykte på grunn av klimarelatert ekstremvær som flom og storm. Millionene som berøres av tørke og konflikt som kan være relatert til miljø kommer i tillegg. Migrasjon kan også utløse eller forsterke miljøkonflikter og vice versa.
Rudolf Virchow
Rudolf Ludwig Karl Virchow (født 13. oktober 1821 i Schivelbein i Pommern, død 5. september 1902 i Berlin) var en tysk lege, antropolog, historiker, patolog, biolog og politiker. Han var en pioner innen patologi og blir regnet som grunnleggeren av sosialmedisin.
Oss (film)
Oss er en norsk post-apokalyptisk katastrofefilm fra, regissert av Laila Mikkelsen. Filmen er basert på Knut Faldbakkens historie. Filmen handler om en ettervirkningene av en økonomisk katastrofe som følge av at fattige land stanser sin eksport av råvarer. I Norge og den vestlige verden fører det til arbeidsløshet, matvaremangel og demonstrasjoner. Flere søker ut til landsbygda. Blant disse er Thomas og Vera som får leie en gård i en avsidesliggende dal. Livet der blir ikke enkelt og militære styrker beslaglegger avlingene.
Fortid
Bruk av fortid
Fortid blir brukt på mange måter for å validere, utfordre og endre nåtiden. Innen religion, kultur, i rettssammenheng, i lovendringer, og i mellommenneskelige situasjoner blir fortiden tatt inn som argument. Det er ofte forskjelligheten mellom fortid og nåtid som er stridspunktet.
Fortid i norske middelalderkilder
Kilder som ble skrevet om Norge, er i hovedsak lovtekster, sagalitteratur og diplomer. Eksempler på disse lovtekstene er Gulatingsloven og Hirdloven. Den er også kjent som Hirdskråen. Sagaverkene som er mest kjent i dag er Heimskringla, også kjent som Snorres kongesagaer, og Flatøybok. Diplomene det er snakk om her, er aktstykker fra kongelig hold. Disse er å finne i Diplomatarium Norvegicum. Disse kildene brukte fortiden bevisst og ubevisst på forskjellige måter.
Nini Haslund Gleditsch
Den spanske borgerkrigen
Sammen med ektemannen adopterte hun ei jente i Spania, Chris Koch.
Sydfynske Øhav
Sydfynske Øhav eller Fynske Øhav er betegnelsen for det grunne farvannet sør for Fyn, hvor det ligger mer enn 55 øyer, småøyer og holmer. Området strekker seg fra Helnæsbugten i vest over de sydfynske alper ved Korinth og Kirkeby til Lundeborg til Langeland i øst. Fyns skjærgård, som geologisk betegnes som et druknet morenelandskap, strekker seg over et areal på ca. 480 km².
Gamlebyen i Shanghai
Inne i Gamlebyen er Bygudens tempel, i tilknytning til Yuyuan-hagen. Med unntak av to kortere avsnitt ble bymurene fjernet i 1912, og en bred ringvei ble bygd over murfundamentene og vollgraven. Sørlige del ble kalt «Zhonghua-gaten» og nordlige del «Minguo-gaten» (til sammen blir det «Zhonghua Minguo», eller «Republikken Kina» på kinesisk. (Den nordlige delen ble i 1950 omnevnt til «Renmin-gaten» («Folkets gate»).
Skottlands regjering
Embedsverk
Den skotske regjeringens embedsverk består av 15 263 tjenestemenn organisert i direktorater og andre forvaltningsorganer. Embedsverket er et myndighetsområde som det britiske parlamentet har «reservert» (ikke delegert til skotske myndigheter) og den skotske regjeringens tjenestemenn arbeider derfor innenfor samme regler og prosedyrer som det britiske embedsverket, men «har sin lojalitet til den delegerte administrasjonen i stedet for den britiske regjeringen».
Tufte IL
Kamper
Mellom sesong 1 og 2 spilte Tufte kamp mot det danske laget FC Zulu på Voldsløkka. Kampen ble spilt 27. august 2006. Tufte tapte 5-1 for danskene. Kampen ble ikke vist på TV Norge. Vålerenga spilte med syv mann på banen, mens Tufte spilte med fullt lag. Kampen varte i 2x15 min, og VIF vant kampen 15-1; Sjur Marius Tomter scoret for Tufte IL på straffe. Tufte spilte en kamp mot 24/11/2006 hvor billettinntektene gikk til kreftavdelingen ved Sørlandet sykehus. Kampen endte 15–5 til IK Start.
Annen sesong
I annen sesong av serien la noen av de opprinnelige deltagerne opp, mens nye kom til. Målet for denne sesongen var å spille mot Rosenborg på Lerkendal stadion den 30. november 2006. Kampen endte med seier til Rosenborg, med resultatet 8-4. Over 12 000 tilskuere hadde møtt opp på Lerkendal for å se kampen. Underveis i sesongen reiste laget blant annet på treningsleir i Brasil.
Tilskuerrekorder
Tufte IL har publikumsrekord i Sørlandshallen og Finnmarkshallen. Da kampen på Viking stadion ble spilt var publikumstallet tangering av publikumsrekorden, og billettene ble solgt ut på to timer.
Norbert Schultze
Nasjonalsosialismens tid
Etter en flere måneders virksomhet som opptaksleder ved Telefunken bestemte Schultze seg i 1936 for å prøve lykken som komponist for scene og film. Under den nasjonalsosialistiske tid leverte Schultze en rekke komposisjoner til soldat- og propagandasanger. I 1940 ble Schultze medlem av NSDAP; det var et råd han fikk for at han ikke skulle bli innkalt til soldattjeneste. I 1943 giftet han seg med sin andre hustru, den bulgarske skuespillerinne, sangerinne og forfatterinne Iwa Wanja (1905–1991), som skrev flere libretti for ham.
Senere sa han: ''«De må vite at jeg da var i beste soldatalder. Rundt 30 år gammel. For meg var valget: komponere eller krepere, Så jeg bestemte meg for det første.»''
I august 1944 ble Schultze oppført på nazistenes Gottbegnadeten-Liste, som bevarte ham fra krigstjeneste, men forpliktet ham til kulturpropaganda.
John F. Kennedy Stadium
Philadelphia Eagles hadde JFK Stadium som hjemmebane i perioden 1936 til 1939.
Spilleavhengighet
Et typisk trekk ved spilleavhengighet er at personen spiller bort mer enn han eller hun har råd til å tape, noe som kan få store følger også for familien. Det er svært vanlig at personen forsøker å rette opp skaden ved å spille mer, i en irrasjonell tro på at lykken vil snu. Dette resulterer normalt i at problemene blir større. Dersom det skulle ende i en gevinst vil den gjerne bli spilt bort i et forsøk på å vinne enda mer, ettersom den blir tatt som et bevis på vinnerlykke.
På 80- og 90-tallet har man i flere land satt søkelys på spilleautomater i forbindelse med spillelidenskap. Om lag 80 % av de som har søkte behandling i Norge i denne perioden oppgav pengespillautomatene som hovedårsak til at de mistet kontrollen. Årsakene til dette har vært tilgjengelighet, rask innsats og rask avklaring, umiddelbar utbetaling ved gevinst og mulighet for høye premier. Etter at Norge innførte forbud mot noen typer pengespillautomater har man sett en nedgang i antall mennesker som søker hjelp for patologisk spillelidenskap. Etter hvert har spill på Internett blitt mer vanlig og blir også rapportert som en vanlig kilde til patologisk spillelidenskap. Det er lett å bli hekta på internettspill fordi de også er lett tilgjengelige (tilgjengelig 24/7), spillene er raske og du får rask avklaring på gevinst eller tap, du kan spille fra nesten hvor som helst, ingen andre ser at du spiller, du glemmer tid og sted, du kan delta i flere spill samtidig, det er lett å betale og pengene kjennes ikke ekte og det er lettere å spille bort gevinsten enn å betale den ut. Avhengighet av nettpoker og oddsspill på nettet har ført til store psykiske problemer og økonomiske problemer for mange mennesker.
Behandling
Vassgaffelmose
Gaffelmose er ikke kompatibel med andemat, da andematen dekker overflaten fortere og overtar plassen fra gaffelmosen. Den blir også lett overmannet av alger.
Karl IV
Karl IV, i Sverige Karl XV, (født 3. mai 1826, død 18. september 1872), var norsk og svensk konge fra 1859. Som norsk konge brukte han sitt ordenstall i den svenske kongerekken og ble aldri kalt Karl IV.
Unge år
Karl ble født på Stockholms slott som eldste sønn av Oscar I og Josefine. Ved fødselen fikk han tittelen hertug av Skåne. I 1840-årene studerte han i Uppsala og Christiania.
Retur til Sverige i 1857
På grunn av farens sykdom måtte han dra tilbake til Sverige i 1857 for å være regent.
Regjeringstid
Karl var kjent for å være interessert i naturvitenskap, billedkunst og poesi. Selv malte han bilder og skrev dikt. Han regnes for en dugelig skribent. Som norsk konge var han populær ved sin uformelle og folkelige væremåte. Han var også kjent som en stor kvinnebedårer og levemann. Han regnet selv sitt liv som bortkastet og ønsket ingen større seremonier ved sin død.
Peder Griffenfeld
Dom
Peter Schumacher Griffenfeld ble dømt til tap av ære, liv og gods, samt tap av navnet Griffenfeld. Grunnlaget for dommen var mottak av bestikkelser, salg av embeder og landsforræderi. De to første punktene var bevist, men anklagen om forræderi ble aldri bevist. Utenlandske arkiver har senere vist at påstandene var grunnløse.
Bøverbru
Stedet
I første del av 1900-tallet var steinbrudd og kalkbrenning viktig næringsvirksomhet i Bøverbru-området. Toten Kjøtt AS, Sangnes Trevare og Corinor (kjøkken- og baderomsinnredning) er i dag tettstedets største produksjonsbedrifter.
Andreas Huso
Andreas Huso (født 13. september 1991) er en norsk ishockeyspiller. Han spiller løper for Lørenskog Ishockeyklubb. Har også spilt på aldersbestemt landslag.
Diablada
Opprinnelsen til og spørsmålet om hvor denne dansen hører hjemme er en tvistesak mellom myndigheter og historikere i Bolivia, Chile og Peru; dansen er sentral i karneval og andre feiringer i alle de tre landene. I Ecuador fremføres en variant som kalles Diablada pillareña, og dansegrupper som danser Diablada finnes også i land som Argentina, USA og Østerrike.
Eyes Wide Shut
Filmen ble godt mottatt av kritikerne og ble en moderat publikumssuksess på verdensbasis. Den gjorde det noe dårligere på kino i USA enn i Europa.
Anmelderne
Anmelderne i Aftenposten og Dagbladet gav den terningkast fem, mens Dagsavisen og VG gav den terning fire. Dagbladets anmelder skrev: «Stanley Kubricks siste film en besettende, intens opplevelse og en veritabel palett av fantastiske bilder, aldri likegyldig». VG anmelder skrev: «Kubricks siste filmsukk er hverken sjokkerende eller spesielt dypsindig. Men med en hundre prosent gjennomført eleganse i stilen er han hele tiden særdeles pirrende i forhold til sitt publikum. Og filmens åpningssekvens, et lengre juleselskap inkludert, vil stå som enn påle i filmhistorien». Anmelderen på nettstedet CINERAMA gav den terningkast seks i 2000 og skrev følgende: «Det er også temmelig unødvendig å si at det tekniske ved denne produksjonen er perfekt gjennomført. Eyes Wide Shut får en plass blant undertegnedes favoritter, og jeg er sikker på at jeg kommer til å se den mange ganger. Anbefales sterkt, men egner seg nok best for de som har passert tenårene med god margin».
Utgivelser i Norge
24. mars 2000 - VHS (Salgsvideo)
19. desember 2007 - Blu-ray
Antoine Dodson
Eksterne lenker
pt:Anexo:Lista de fenômenos da Internet
Odd Iversen
Karriere
Iversen spilte 45 og scoret 19 mål for Norge. Han scoret Norges mål da Norge slo Frankrike 1–0 i en VM-kvalifiseringskamp i Strasbourg i 1968.
Nesledyr
De har en enkel bygning, der kroppen består av to cellelag: en indre endoderm, og en ytre ektoderm. Skjønt de genetisk sett kan være like kompliserte som dyr med mer avansert anatomi. I motsetning til de fleste andre dyr er de radiærsymmetriske. Nesledyr er blant de eldste dyrefossiler, og forekom allerede i prekambrium for 550 millioner år siden. Mye tyder imidlertid på at nesledyrene kan ha skilt seg ut som en egen gruppe allerede for 700 millioner år siden, et tidsrom de har benyttet godt til å mestre sine omgivelser.
Raufoss
Raufoss er en by og administrasjonssenteret i Vestre Toten kommune i Innlandet. Den ligger lengst nord i kommunen, og hadde innbyggere per. Raufoss har navn fra gården Raufossen (Rødfossen) som man antar ble ryddet allerede før svartedauden. Navnet har trolig sammenheng med det norrøne rauði som betyr myrmalm og passer godt med tanke på de mange myrområdene i området.
Torsdag 20. juni 2019 vedtok kommunestyret i Vestre Toten enstemmig at Raufoss skal få bystatus. Byen er Innlandet fylkes syvende største med innbyggere.
Kommunikasjon
Hovedveien fra Kristiania over Vestoppland, i dag kjent som riksvei 4 nådde stedet på 1880-tallet. Raufoss sentrum har de senere tiår vært belastet med en relativt tung biltrafikk og strekningen har vært åsted for mange trafikkulykker. En ny parsell av riksvei 4 ble bygget som motortrafikkvei, fra Reinsvoll til Hunndalen går langs stedets østside og ble åpnet sommeren 2006. Veien var finasiert med hjelp av bompenger bomfinasiert. 1. februar 2014 var det slutt på bompenger.
Fayette
Byen ble etablert fra en del av Town of Romulus i 1800. Dette stedet het opprinnelig Town of Washington, men navnet ble endret til det nåværende i 1803. Berømte personligheter som har bodd her er indianerhøvdingen Red Jacket og predikanten Joseph Smith, som grunnla samfunnet Siste dagers hellige.
Arkitektur (andre betydninger)
Arkitektur er kunsten og vitenskapen om å designe og konstruere bygninger og annen struktur for menneskelig bruk og husly.
Fruktknute
Kronbladene og begerbladene kan være festet over, under eller omkring fruktknuten. Fruktemnet kan bestå ev ett eller flere sammenvokste fruktblader. I dette bildet av en squash, er kronbladene og begerbladene festet over fruktknuten, og en slik blomst sies å være oversittende (epigyn). De ytterste delen av støvveien, over fruktknuten, er griffel og arr, der pollen tas imot og spirer for så å vokse ned gjennom griffelen til fruktknuten hvoretter hvert enkelt pollenkorn vokser inn i ett enkelt frøemne. Noen vindpollinerte (vindbestøvede) blomster har svært reduserte og modifiserte fruktknuter.
Arne
Utbredelse
Arne er i dag et vanlig navn i hele Skandinavia. Varianten Aarne er vanlig i Finland.
Rektor (kirkelig)
Rektor er et kirkelig embete i Den anglikanske kirke og Den katolske kirke. Embetets innhold er forskjellig i det to kirkesamfunnene.
Den anglikanske kirke
På skoler som drives av Den anglikanske kirke brukes noen ganger tittelen rektor for skolens leder (tilsvarende norsk rektor i skoleverket), i stedet for den vanligere tittelen headmaster.
Den katolske kirke
I noen prestekongegrasjoner brukes rektortittelen for den lokale superioren for kommuniteten. Enkelte ordener bruker også tittelen for ordensgeneralen, som Pallotinerordenen som kalles sin øverste leder generalrektor.
Fylkesvei 720
Den tar av fra fylkesvei 715 ved Keiserås og går mot nordvest til Leira. Derfra går den i rett linje mot nordøst gjennom Skaugdalen via Olsøy der den krysser Fv715, videre langs Verrasundet, Beitstadfjorden og Beitstadsundet til Strømnes der den møter fylkesvei 17.
Only You (And You Alone)
Ringo Starrs versjon
Sangen gikk opp til sjetteplass på de amerikanske hitlistene i uken som endte den 11. januar 1975.
Claus Sellevoll
Han har han vært tilknyttet Hordaland Teater og Sogn og Fjordane Teater («Singel & Sand», «Bikubesong», «Cato og Claus», «Vestlandsrevyen» og «Tyl»). Sammen med Olav Stedje, Ragnar Hovland, Finn Tokvam og Halvor Folgerø opptrådte han i Bergen og de fire vestlandsfylkene med «Vestlandsrevyen» i 2007 og 2008. I 2009 delte Landsamanslutninga av nynorskkommunar ut målprisen til Hordaland Teater for denne revyen.
Incesticide
Incesticide er et samlealbum med demoer, uutgitte sanger, b-sider og coverversjoner fra grungebandet Nirvana, utgitt 14. desember 1992 i Europa og 15. desember 1992 i USA. Albumet ble utgitt på Geffen Records og nådde 39.-plass på Billboard 200-listen. Coveret var et maleri laget av bandets frontmann Kurt Cobain.
Innspillingsdatoer
Sang(er): Dive
Seattle, WA: Reciprocal Recording Studios (11. juli, 1990) Innspillingsatoen for Sliver/Dive singelen.
Tristiridae
Utbredelse
Denne familien finnes bare i fjellene i det sørlige Sør-Amerika.
Sigurd Frisvold
Sigurd Frisvold (født 5. juli 1947, død 29. november 2022 ) var en norsk offiser (general) som var Norges forsvarssjef fra 1999 til 2005.
Produksjonsavgift
Produksjonsavgift er en mye brukt avgiftstype i regimer for petroleumsbeskatning. Innebærer at oljeselskapet som deltar i produksjon av petroleum betaler inn en andel av brutto produsert petroleum til staten, uavhengig av drifts- og investeringskostnader.
Tharsis
Tharsis er et enormt vulkansk platå nær planetens Mars' ekvator. Det ligger ved den venstre enden av Valles Marineris. Navnet kommer fra Bibelen hvor Tharsis var navnet på landet som var det vestligste punktet i den kjente verden. Størrelsen til Tharsis har hatt mye å si for geologien på Mars. Tharsis er omgitt av et ringformet topografisk søkk som blir kalt Tharsis-trauet. På motsatt side av planeten ligger en mindre bulk kalt Arabia Terra som kan ha blitt formet som et resultat av venkten av Tharsis.